RATCH ลงทุนรฟฟ.ถ่านหินเวียดนาม “Thang Long” มูลค่า 4.9 พันลบ.
RATCH ลงทุนรฟฟ.ถ่านหินเวียดนาม “Thang Long” มูลค่า 4.9 พันลบ.
19 ส.ค. 2563

บริษัท ราช กรุ๊ป จำกัด (มหาชน) หรือ RATCH แจ้งว่ากองทุน An Binh Energy and Infrastructure Fund (ABEIF) ที่บริษัทถือหุ้นในสัดส่วน 49% นั้น ได้เริ่มลงทุนครั้งแรกในภาคการผลิตไฟฟ้า (Power Sector) โดยเข้าถือหุ้นทางอ้อมในสัดส่วน 45% คิดเป็นเงินลงทุนจำนวน 3,601,004,640,000 ดองเวียดนาม หรือประมาณ 4,920 ล้านบาท ในโครงการโรงไฟฟ้าถ่านหิน Thang Long ในเวียดนาม
สำหรับโรงไฟฟ้าถ่านหิน Thang Long เป็นหนึ่งในโรงไฟฟ้าถ่านหินที่ใหญ่ที่สุดในปัจจุบัน ภายใต้กรอบสัญญาแบบ Build-Own-Operate (BOO) ตั้งอยู่ทางตอนเหนือของเวียดนาม มีกำลังการผลิตรวม 620 เมกะวัตต์ (MW) มีสัญญาซื้อขายไฟฟ้าระยะยาว 25 ปี กับการไฟฟ้าเวียดนาม และเป็นผู้มีส่วนร่วมสำคัญในระบบโครงข่ายไฟฟ้าเวียดนาม โดยโรงไฟฟ้าดังกล่าวเดินเครื่องเต็มกำลังการผลิตแล้ว
ทั้งนี้ การลงทุนมีความสอดคล้องกับกองทุน ABEIF รวมทั้งสอดคล้องกับกลยุทธ์ระยะยาวของบริษัท ในการขยายการลงทุนและลงทุนในสินทรัพย์ที่มีคุณภาพสูง มีรายได้ระยะยาว และคู่สัญญาที่แข็งแกร่ง